**(Návrh)**

**ZÁKON**

z .............2020,

**ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa mení a dopĺňa zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení zákona č. 147/2001 Z. z., zákona č. 206/2002 Z. z., zákona č. 289/2005 Z. z., zákona č. 95/2006 Z. z., zákona č. 121/2006 Z. z., zákona č. 13/2007 Z. z., zákona č. 220/2007 Z. z., zákona č. 343/2007 Z. z., zákona č. 654/2007 Z. z., zákona č. 167/2008 Z. z., zákona č. 287/2008 Z. z., zákona č. 516/2008 Z. z., zákona č. 77/2009 Z. z., zákona č. 318/2009 Z. z., zákona č. 498/2009 Z. z., zákona č. 532/2010 Z. z., zákona č. 221/2011 Z. z., zákona č. 397/2011 Z. z., zákona č. 547/2011 Z. z., zákona č. 342/2012 Z. z., zákona č. 352/2013 Z. z., zákona č. 373/2013 Z. z., zákona č. [40/2015 Z. z.](http://www.zakonypreludi.sk/zz/2015-40), zákona č. [278/2015 Z. z.](http://www.zakonypreludi.sk/zz/2015-278), zákona č. [91/2016 Z. z.](http://www.zakonypreludi.sk/zz/2016-91), zákona č. [125/2016 Z. z.](http://www.zakonypreludi.sk/zz/2016-125), zákona č. [177/2018 Z. z.](http://www.zakonypreludi.sk/zz/2018-177), zákona č. 221/2019 Z. z., zákona č. 314/2019 Z. z. a zákona č. 129/2020 Z. z. sa mení a dopĺňa takto:

1. V § 16 ods. 3 písm. h) a § 17 ods. 1 písm. f) sa za slová „podľa tohto zákona“ vkladá čiarka a slová „ktorú vykonáva ako právnická osoba,“.
2. V § 28b ods. 2 sa za slovo „služby“ vkladajú slová „v čase od 6.00 do 24.00 hodiny“.
3. V § 35 ods. 8 sa vypúšťa bodkočiarka a slová „na dlhšie reklamné oznámenie sa vzťahuje ustanovenie § 37 ods. 1“.
4. V § 37a sa odsek 1 dopĺňa písmenami f) a g), ktoré znejú:

„f) dlhšiemu reklamnému oznámeniu,

g) výzve na pozorné prečítanie poučenia o správnom použití lieku obsiahnutého v písomnej informácii pre používateľov liekov pribalenej k lieku a odporúčaniu poradiť sa o použití lieku s osobou oprávnenou predpisovať alebo vydávať lieky, ktoré sú vysielané v rozhlasovom vysielaní podľa § 33 ods. 4.“.

1. V § 38 ods. 2 sa za slovo „vysielateľom“ a za slovo „vysielateľ“ vkladajú slová „televíznej programovej služby“ a na konci sa pripája táto veta: „Vysielateľ rozhlasovej programovej služby má povinnosť označiť sponzorovaný program alebo sériu programov na začiatku programu alebo na konci programu; na spôsob označenia programu sa primerane vzťahujú ustanovenia prvej vety a druhej vety.“.
2. V § 38 ods. 4 sa na konci čiarka nahrádza bodkočiarkou a pripájajú sa tieto slová „to sa nevzťahuje na označenie sponzora programu v rozhlasovej programovej službe“.
3. V § 39 ods. 2 časť vety za bodkočiarkou znie: „touto činnosťou je osoba verejnosti známa a právnická osoba má túto činnosť zapísanú v predmete podnikania v obchodnom registri“.
4. V § 39a ods. 4 sa slová „v športových programoch a zábavných programoch“ nahrádzajú slovami „v športových programoch, zábavných programoch a v programoch vysielaných v rámci rozhlasovej programovej služby“.
5. V § 39a ods. 5 písm. d) sa na konci pripájajú tieto slová: „a na program vysielaný v rámci rozhlasovej programovej služby, v prípade ktorého je verejnosť zreteľne informovaná o existencii umiestňovania produktov označením na začiatku programu alebo na konci programu“.
6. V § 45 odsek 1 znie:

„(1) Jednej osobe možno udeliť viac licencií na vysielanie programovej služby.“.

V § 45 ods. 3 sa vypúšťa časť vety za bodkočiarkou.

§ 50 znie:

„§ 50

(1) Licencia oprávňuje vysielateľa na vysielanie v rozsahu a za podmienok v nej určených. Práva a povinnosti vyplývajúce z licencie je vysielateľ povinný vykonávať vo vlastnom mene, na vlastný účet a na vlastnú zodpovednosť.

(2) Licencia je neprevoditeľná na inú právnickú osobu alebo fyzickú osobu; to sa nevzťahuje na predaj podniku prípadne jeho časti42), ktorého činnosťou je vysielanie programovej služby. Na prevod licencie podľa prvej vety je potrebný súhlas rady, inak je prevod neplatný.

(3) Licencia neprechádza na právneho nástupcu vysielateľa s licenciou, neprechádza ani v rámci exekúcie vykonávanej podľa osobitného predpisu43), súdneho výkonu rozhodnutia44) a ani postupom podľa osobitného predpisu45); to sa nevzťahuje na prechod licencie pri zlúčení podniku, právny nástupca ktorého vykonáva činnosť vysielania programovej služby. Na prechod licencie podľa prvej vety je potrebný súhlas rady, inak je prechod neplatný.

(4) Pri udelení súhlasu podľa odsekov 2 a 3 je rada povinná posudzovať a prihliadať na

priehľadnosť vlastníckych vzťahov osoby, s ktorou sa má vysielateľ zlúčiť alebo ktorému má byť predaný podnik alebo jeho časť, ktorého činnosťou je vysielanie programovej služby,

priehľadnosť a dôveryhodnosť finančných zdrojov určených na financovanie vysielania,

prínos prevodu alebo prechodu licencií vo vzťahu k zmene programovej skladby programovej služby a

zachovanie plurality informácií a mediálnych obsahov.

(5) Rada nevydá súhlas podľa odsekov 2 a 3, ak

nie je zabezpečená priehľadnosť vlastníckych vzťahov alebo priehľadnosť alebo dôveryhodnosť finančných zdrojov určených na financovanie vysielania osobou, na ktorú sa majú previesť alebo prejsť práva,

hrozí riziko, že prevodom alebo prechodom licencie na osobu, ktorá nie je vysielateľom, by priamo alebo v spojení s cudzou mocou mohlo dôjsť k zneužitiu licencie na diskrimináciu, podnecovanie neznášanlivosti alebo ohrozenie ústavného zriadenia a demokratického systému základných práv a slobôd garantovaného Ústavou Slovenskej republiky,

hrozí riziko, že prevodom alebo prechodom licencie dôjde k narušeniu plurality informácií a mediálnych obsahov,

vysielateľ programovej služby, ktorého licencia má byť prevedená alebo má prejsť, nezačal vysielať,

1. ide o prevod alebo prechod do 12 mesiacov od nadobudnutia právoplatnosti rozhodnutia rady o udelení licencie na vysielanie rozhlasovej programovej služby alebo o prevod alebo prechod do 24 mesiacov od nadobudnutia právoplatnosti rozhodnutia rady o udelení licencie na vysielanie televíznej programovej služby,

práva majú byť prevedené alebo majú prejsť na prevádzkovateľa multiplexu,

práva majú byť prevedené alebo majú prejsť na osobu, ktorá nespĺňa podmienky podľa § 45 ods. 2 až 4,

práva majú byť prevedené alebo majú prejsť na osobu, na ktorú bol vyhlásený konkurz alebo

práva majú byť prevedené alebo majú prejsť na osobu, ktorá nie je zapísaná v registri partnerov verejného sektora.“.

V § 53 písm. e) sa za slová „s licenciou“ vkladá čiarka a slová „ktorý je právnickou osobou,“ a  slová „ods. 2 a 3“ sa nahrádzajú slovami „ods. 2“.

V § 53 písm. i) sa slová „ods. 2 a 3“ nahrádzajú slovami „ods. 2 a 5“.

V § 55 ods. 6 sa slová „§ 50 ods. 2 a 3“ nahrádzajú slovami „§ 50 ods. 2 a 5“.

Nadpis dvanástej časti znie: „Konanie o registráciu retransmisie a oznamovacia povinnosť“.

V § 56 ods. 3 sa vypúšťa časť vety za bodkočiarkou.

V § 62 písm. c) a d) sa za slová „prevádzkovateľ retransmisie“ vkladá čiarka a slová „ktorý je právnickou osobou,“.

V § 69a odsek 2 znie:

„(2) Rada môže rozhodnúť o pridelení frekvencie vysielateľovi na základe zákona podľa odseku 1, ak

1. platnosť pridelenia frekvencie nepresiahne obdobie osem rokov a
2. v období najmenej dvoch rokov, odkedy je možné frekvenciu prideliť, o frekvenciu neprejavil záujem žiaden vysielateľ na základe licencie ani iný žiadateľ o licenciu najmenej v troch po sebe nasledujúcich výberových konaniach o frekvenciách podľa § 48.“.

V § 69a sa za odsek 2 vkladá nový odsek 3, ktorý znie:

„(3) Ak ide o individuálne skoordinovanú frekvenciu vysielateľa na základe zákona, rada môže rozhodnúť o pridelení frekvencie vysielateľovi na základe zákona podľa odseku 1 najviac na obdobie osem rokov; na splnenie podmienky uvedenej v odseku 2 písm. b) sa neprihliada.“.

Doterajší odsek 3 sa označuje ako odsek 4.

**Čl. II**

Zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení zákona č. 654/2007 Z. z, zákona č. 498/2009 Z. z., zákona č. 532/2010 Z. z., zákona č. 556/2010 Z. z., zákona č. 204/2011 Z. z., zákona č. 373/2013 Z. z., zákona č. 278/2015 Z. z., zákona č. 91/2016 Z. z., zákona č. 125/2016 Z. z., zákona č. 177/2018 Z. z. a zákona č. 221/2019 Z. z. sa mení a dopĺňa takto:

1. V § 17 sa vypúšťajú odseky 2 až 4. Súčasne sa zrušuje označenie odseku 1.
2. V § 25 ods. 1 písm. a) sa  vypúšťa časť vety za bodkočiarkou.
3. V § 25 odsek 3 znie:

„(3) Jednému žiadateľovi možno udeliť viac licencií na digitálne vysielanie.“.

1. V § 32 písm. d) sa za slovo „vysielateľ“ vkladá čiarka a slová „ktorý je právnickou osobou,“.
2. Za § 71b sa dopĺňajú § 71c a 71d, ktoré vrátane nadpisu znejú:

„Prechodné ustanovenia k úpravám účinným od 1. januára 2021

§ 71c

Paralelné vysielanie rozhlasovej programovej služby digitálnym terestriálnym vysielaním popri analógovom terestriálnom vysielaní sa nepovažuje za ďalšie použitie predmetov ochrany podľa osobitného predpisu.5)

§ 71d

Poskytovateľom multiplexu možno vydať individuálne povolenie podľa osobitného predpisu8) na účely skúšobnej prevádzky terestriálneho vysielania štandardom digitálneho rozhlasového príjmu. Na poskytovateľa multiplexu podľa prvej vety sa nevzťahuje zákaz podľa § 11 ods. 2 písm. a) a § 17 ods. 2 a 3.“.

**Čl. III**

Tento zákon nadobúda účinnosť 1. januára 2021.